Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: teljesítése nem kötelezõ. Ezzel összhangban van a 11/2000. (II. 23.) BM rendelet 23. § (2) bekezdése, mely szerint „a
Paragraph Index: 580

teljesítése nem kötelezõ. Ezzel összhangban van a 11/2000. (II. 23.) BM rendelet 23. § (2) bekezdése, mely szerint „a feljelentett személy családi körülményeire, anyagi, jövedelmi viszonyaira, munkahelyére vonatkozó nyilatkozatot megtagadhatja, melynek tényét a feljelentésben és az ügy irataiban rögzíteni kell”. A biztos megállapította, hogy az adott ügyben a rendõr eljárása törvényes volt, a panaszos pedig jogosan tagadta meg a válaszadást. (644/A/2002) Két beadványozó is sérelmezte, hogy egyrészt indokolatlanul, és/vagy jogszerûtlenül igazoltatták õket a rendõrök, másrészt az igazoltatás során személyes adataikat az igazolványaikból kiírták. Az egyik beadványból az derült ki, hogy az intézkedõ rendõr tájékoztatása szerint rendõrkapitányi utasítása van arra, hogy valamennyi igazoltatott személy adatát jegyezze fel, mivel a járõrözõ rendõrök így számolnak el arról, hogy hány embert és hol igazoltattak. A másik beadványban azt kifogásolták, hogy – annak ellenére, hogy arra nem adott okot – az intézkedõ rendõrök rögzítették a panaszos adatait személyazonosító igazolványából, ezután pedig a jogosítványa és forgalmi engedélye adatait is kijegyzetelték. A beadványok kapcsán az adatvédelmi biztos tájékoztatást kért az eljáró rendõrök vezetõitõl. Mindkét érintett rendõrkapitány arról tájékoztatta a biztost, hogy a rendõrök igazoltatáskor a Rendõrség Szolgálati Szabályzatáról szóló 3/1995. (III. 1.) BM rendelet 32. § (2) bekezdése szerint járnak el. Eszerint: „az igazoltatás során meg kell állapítani a személy azonosságát, és igazoltató lapon rögzíteni kell annak a személynek az adatait, akinél ez a további intézkedéshez, eljáráshoz szükséges, vagy egyéb körülmények ezt indokolják”. Az egyik rendõrkapitány rámutatott arra, hogy a járõrözõ rendõr az igazoltatásból származó adatokat nem jegyzetelheti ki abból a célból, hogy munkáját felettesei felé így igazolja, mert az állampolgárok igazoltatásának meg kell felelnie a szolgálati szabályzat fentiekben idézett elõírásának. A másik kapitányságvezetõ pedig azt emelte ki, hogy „az igazoltatás után a rendõrség az igazoltatott személy adatait a (rendõrségi) törvény 84. § p) pontja alapján az ellenõrzés idõpontjától számított 2 évig kezeli”. Az adatvédelmi biztos álláspontja a panaszosoknak, illetve a rendõrkapitányoknak küldött levelek alapján – valamint figyelemmel a korábbi adatvédelmi biztosnak az igazoltatással kapcsolatos álláspontjára – az alábbiak szerint összegezhetõ: A rendõrségi törvény szerint az igazoltatás olyan rendõri intézkedés, amelyet a rendõr csak a törvényben meghatározott feltételek fennállása esetén, és azzal szemben alkalmazhatja, „akinek a személyazonosságát meg kell állapítania”. Az Avtv. értelmében egyrészt személyes adat akkor kezelhetõ, ha ahhoz az érintett hozzájárul, vagy azt törvény elrendeli, másrészt a személyes adatok igazoltató lapon való rögzítése – az Avtv. 2. § 4. a) bekezdése szerint – adatkezelésnek minõsül. E jogi elõírásokra is figyelemmel az igazoltatás során a személyes adatok rögzítése tehát akkor jogszerû, ha az igazoltató lapok („RK lapok”) kitöltésének törvényben vagy rendeletben meghatározott oka fennáll. Ilyen ok lehet a 3/1995. (III. 1.) BM rendelet szerint az eljáró rendõr további intézkedésének szükségessége. Amennyiben pedig az adatkezelés oka fennáll, akkor (de csak akkor) a Rtv. 84. § p) pontja alapján a rendõrség tárolhatja „az igazoltatás és a körözési ellenõrzés során bûncselekmény és szabálysértés megelõzése céljából rögzített adatokat az igazoltatás, ellenõrzés idõpontjától számított 2 évig”. (89/A/2000, 151/A/2002) Jogszerû adatkezelést állapított meg az adatvédelmi biztos például abban az ügyben, amelyben egy büntetõeljárás során – személyes adatokat is tartalmazó – számítógépeket, illetve merevlemezeket foglalt le a nyomozó hatóság (137/A/2002), vagy amelyben a panaszos egy személy körözésével kapcsolatban kifogásolta, hogy az eltûnés miatt körözött személy adatai a sajtóban megjelentek. (626/A/2002) Vám- és Pénzügyõrség adatkezelése Egy panaszos ellen csempészet alapos gyanúja miatt folytatott a Vám- és Pémzügyõrség büntetõeljárást, majd az elõzetes letartóztatását közel másfél év után megszüntették. Az elõzetes letartóztatásban töltött idõ alatt az érintett a Fõvárosi Cégbíróságnál és az APEH-nél nem tudta cége ügyeit intézni, a határidõket betartani. Ezért levélben kérte a Vám- és Pénzügyõrség Központi Bûnüldözési Parancsnokságát, hogy a nyomozóhatóság igazolja az elõzetes letartóztatásban töltött idõt, mint a mulasztás kimentõ okát. A parancsnokság illetékes vezetõje az igazolás kiadását arra hivatkozva tagadta meg, hogy a panaszos az elõzetes letartóztatást elrendelõ és megszüntetõ határozattal tudja mulasztását más hatóság elõtt igazolni. Az adatvédelmi biztos az adatvédelmi törvény vonatkozó rendelkezéseire utalva megállapította: – a Vám- és Pénzügyõrség a büntetõeljárás kapcsán a terhelt adatait törvényi felhatalmazás alapján kezeli; – mint adatkezelõ a Vám- és Pénzügyõrség Központi Bûnüldözési Parancsnoksága rendelkezik a büntetõeljárásra vonatkozó hiteles dokumentációval; – az adatkezelõ köteles az érintettre vonatkozó adatokat kérelmére az érintettnek vagy harmadik személynek kiadni, kivéve, ha ezt törvény megtiltja; – az érintett nem rendelkezik a mulasztását kimentõ, azt igazoló dokumentumokkal, mert az elõzetes letartóztatást elrendelõ és megszüntetõ határozat nem a mulasztás okát igazolja, hanem egy személyi szabadságot súlyosan korlátozó kényszerintézkedést – a cselekményre vagy egyéb körülményekre utalva – indokol; – a bûncselekmény gyanúja, az elkövetés körülményei, a bûncselekmény tárgyi súlya, a terheltre vagy családjára vonatkozó adatok az elõzetes letartóztatást elrendelõ határozat részét képezik; – ezek az adatok (amelyek között esetleg különleges adatok is vannak) védelem alatt állnak: kezelésük akkor jogszerû, ha célhoz kötött, tehát bûnüldözési érdekbõl történik, illetve ha kezelésüket törvény elrendeli; – a célhoz kötöttséget, tehát az Avtv. 5. §-át sérti, ha az állampolgárt a nyomozóhatóság olyan helyzetbe hozza, hogy a nyomozás iratait a büntetõeljáráson kívül más ügyben, más hatóságoknak kényszerül továbbítani; – a személyes adatok védelmén túl az emberi méltósághoz való jogot is sérti, ha a gyanúsítottat arra kényszerítik, hogy el nem követett bûncselekmény részleteirõl bármely hatóságnak beszámoljon. A fentiekre figyelemmel – az Avtv. 25. § (2) bekezdése értelmében – az adatvédelmi biztos felkérte a Vám- és Pénzügyõrség illetékes vezetõjét, hogy a panaszos által kért igazolást a lehetõ legrövidebb idõn belül adja ki; az Avtv. elõírásaira figyelemmel az igazolás csak az elõzetes letartóztatás kezdõ és záró idõpontját tartalmazhatja, a terhelt bûncselekményére vonatkozó egyéb adatot nem. (Az állásfoglalás teljes szövege a Mellékletben található.) (463/A/2002) Adó- és Pénzügyi Ellenõrzési Hivatal A 2002-es év a konzultációs ügyek éve volt az állami adóhatóság adatkezelése szempontjából. Az állami adóhatóság adatkezelését egyedi ügy megjelölésével nem sérelmezték a polgárok. Egyetlen olyan beadvány érkezett, melyben egy törvényi rendelkezés megváltoztatása érdekében kérte az érintett a biztos állásfoglalását. A panaszos levelében azt sérelmezte, hogy a bankszámlanyitásra kötelezett adózót megilletõ költségvetési támogatást az adóhatóság kizárólag az adózó belföldi bankszámlájára utalhatja, ha a magánszemély adózó egyben egyéni vállalkozó. Sérelmezte az érintett, hogy ilyen esetben kizárólag a vállalkozói bankszámlaszámot adhatja meg, így a vállalkozás bankszámláján olyan összeg jelenik meg, amelyrõl a vállalkozás könyvelõjének nem kellene tudni. (487/A/2002) A 2001. évrõl szóló beszámolóban lezáratlan ügyként szerepelt az APEH egyik elnökhelyettese állásfoglalást kérõ beadványa, melyben arra a kérdésre várta a biztos állásfoglalását, hogy az adóügyekben született nyilvánosan kihirdetett bírósági ítélet a sajtóban, televízióban vagy az interneten közzétehetõ-e?

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes